text: берік садыр берік садыр (20 маусым, 1954 жыл, алматы облысы, райымбек ауданы) сықақшы, журналист. 1977 жылы қазму-дің филология факультетін бітірген. еңбек жолын нарынқол ауданындығы «қызыл шекара» орта мектебінде мұғалім болып бастаған. республикалық «лениншіл жас» («жас алаш») газетінде (1978— 1982) тілші «қазақ әдебиеті» газетінде (1982 1987) аға тілші «ара—шмель» журналында (1987 1990) техредактор, фельетонист «ұлан» газетінде (1990—1994) жауапты хатшы болып жұмыс істеді. «егемен қазақстан» газетінде аға тілші. «не десем екен?!» атты сатиралық тұңғыш кітабы «жалын» баспасынан 1987 жылы жарық көрді «арман қанатында» («жалын», 1984) «кеш жарық» («өнер». 1989) «о несі-ай?!» («жазушы», 1991) «қосымша ми» («елорда», 2002) атты әзіл әңгімелер кітабы «бірде...» «күлкі әлемінің күлкісі» («аударма», 2003) атты аударма кітапшалары бар. республикалық журналистер одағының ж.алтайбаев атындағы сыйлығының иегері қр мәдениет және ақпарат министрлігінің «мәдениет қайраткері» белгісінің иегері.